Հավելված

Ջերմուկ համայնքի ավագանու 2025 թվականի

սեպտեմբերի 24-ի N 67-Լ որոշման

**ՀՀ ՎԱՅՈՑ ՁՈՐԻ ՄԱՐԶԻ ՋԵՐՄՈՒԿ ՀԱՄԱՅՆՔԻ ՑԱՄԱՔԱՅԻՆ ՏԱՐԱԾՔԻ ԾԱԾԿՈՒՅԹԻ ԴԱՍԱԿԱՐԳՄԱՆ ՏԵՔՍՏԱՅԻՆ ՄԱՍ**

1․ Դասակարգման նպատակը Ջերմուկ համայնքի ցամաքային ծածկույթի վերլուծությունն է՝ տարածական պլանավորման, բնապահպանական մոնիթորինգի և կայուն զարգացումն ապահովող որոշումների կայացման համար։

2․ Ցամաքային տարածքի ծածկույթը երկրի մակերևույթի դիտարկելի կենսաֆիզիկական ծածկույթն է:

3․ Ցամաքային տարածքի ծածկույթի դասակարգումն իրականացվել է հողերի ընթացիկ հաշվառման արդյունքում կազմված հողային ֆոնդի առկայության և բաշխման վերաբերյալ հաշվետվության (հողային հաշվեկշռի) 2025 թվականի հուլիսի 1-ի դրությամբ առկա տվյալների հիման վրա:

4․  Ցամաքային տարածքի ծածկույթը դասակարգվում է՝

1) մշակովի հողեր` հողեր, որոնք օգտագործվում են գյուղատնտեսական կուլտուրաների աճեցման համար, ընդգրկում են հողային ֆոնդի գյուղատնտեսական նշանակության վարելահողերը և բազմամյա տնկարկները, բնակավայրի հողերից` տնամերձ և այգեգործական հողերը` մասնակի, անտառային հողերից` վարելահողերը.

2) մարգագետիններ` ցամաքային տարածքի մաս, որը ծածկված է տարախոտային բուսականությամբ, ընդգրկում են հողային ֆոնդի գյուղատնտեսական նշանակության հողերից` խոտհարքները, արոտավայրերը, այլ հողատեսքերը` մասնակի, բնակավայրերի հողերից` խառը կառուցապատման և ընդհանուր օգտագործման հողերը` մասնակի, հատուկ պահպանվող տարածքների հողերը` մասնակի, հատուկ նշանակության հողերը` մասնակի, անտառային հողերից` խոտհարքները, արոտները, այլ հողերը` մասնակի.

3) ծառածածկ տարածքներ` ցամաքային տարածքի մաս, որը ծածկված է ծառային բուսականությամբ, ընդգրկում են հողային ֆոնդի հատուկ պահպանվող տարածքների հողերը` մասնակի և անտառային հողերից` անտառները.

4) թփուտապատ տարածքներ` ցամաքային տարածքի մաս, որը ծածկված է թփային բուսականությամբ, ընդգրկում են հողային ֆոնդի հատուկ պահպանվող տարածքների հողերը` մասնակի և անտառային հողերից` թփուտները.

5) ջրածածկ տարածքներ` ցամաքային տարածքի մաս, որը զբաղեցված է ջրային օբյեկտներով (գետեր, բնական և արհեստական ջրամբարներ ու լճեր), ընդգրկում են հողային ֆոնդի ջրային հողերը` մասնակի և հատուկ պահպանվող տարածքների հողերը` մասնակի.

6) բուսականությունից զուրկ տարածքներ` ընդգրկում են հողային ֆոնդի գյուղատնտեսական նշանակության այլ հողատեսքերը` մասնակի, բնակավայրերի հողերից` տնամերձ և այգեգործական հողերը` մասնակի, խառը կառուցապատման և ընդհանուր օգտագործման հողերը` մասնակի, հասարակական և այլ հողերը` մասնակի, արդյունաբերության, ընդերքօգտագործման և այլ արտադրական նշանակության հողերը, էներգետիկայի, կապի, տրանսպորտի, կոմունալ ենթակառուցվածքների օբյեկտների հողերը, հատուկ պահպանվող տարածքների հողերը` մասնակի, հատուկ նշանակության հողերը` մասնակի, անտառային նշանակության այլ հողերը` մասնակի, ջրային հողերը` մասնակի, պահուստային հողերը:

5․ Մշակովի հողերի դասի կազմում ընդգրկվում են հողային ֆոնդի՝

1) գյուղատնտեսական նշանակության հողերից՝ վարելահողերի 100 տոկոսը՝ 1048,36 հա և բազմամյա տնկարկների 100 տոկոսը՝ 172,27 հա.

2) բնակավայրի հողերի բնակելի կառուցապատման՝ տնամերձ և այգեգործական հողերի 60 տոկոսը՝ 79,176 հա.

3) անտառային հողերից՝ վարելահողերի 100 տոկոսը՝ 0 հա:

7. Մարգագետինների դասի կազմում ընդգրկվում են հողային ֆոնդի՝

1) գյուղատնտեսական նշանակության հողերից՝ խոտհարքների 100 տոկոսը՝ 736,89 հա, արոտավայրերի 100 տոկոսը՝ 6293,67 հա և այլ հողատեսքերի 20 տոկոսը՝ 272,214 հա.

2) բնակավայրերի հողերից՝ խառը կառուցապատման և ընդհանուր օգտագործման հողերը՝ 0,33 հա և 8,45 հա

3) հասարակական և այլ հողեր՝ 16,63 հա և 39,43 հա

4) հատուկ պահպանվող տարածքների հողերը՝ 917,87 հա

5) հատուկ նշանակության հողերը՝ 0,72 հա

6) անտառային հողերից՝ խոտհարքների 100 տոկոսը՝ 3,63 հա, արոտների 100 տոկոսը՝ 8,05 հա և այլ հողերի 20 տոկոսը՝ 26,164 հա:

8. Ծառածածկ տարածքների դասի կազմում ընդգրկվում են հողային ֆոնդի՝

1) անտառային հողերից՝ անտառների 100 տոկոսը՝ 3606,73 հա.

2) հատուկ պահպանվող տարածքների հողերը ՝ 3258,43 հա։

9. Թփուտապատ տարածքների դասի կազմում ընդգրկվում են հողային ֆոնդի՝

1) անտառային հողերի թփուտների 100 տոկոսը՝ 166,4 հա.

2) հատուկ պահպանվող տարածքների հողերը՝263,43 հա

10. Ջրածածկ տարածքների դասի կազմում ընդգրկվում են հողային ֆոնդի՝

1) ջրային հողերի 90 տոկոսը՝ 189,639 հա.

2) հատուկ պահպանվող տարածքները 137,22 հա:

11. Բուսականությունից զուրկ տարածքների դասը բաժանվում է երկու խմբի՝ մարդածին (ձևավորված մարդու գործունեության արդյունքում) և բնածին (բնության կողմից ստեղծված)՝

1) մարդածին, բուսականությունից զուրկ տարածքների ծածկույթը ներառում է հողային ֆոնդի՝

ա. բնակավայրի հողերի (բացառությամբ տնամերձ և այգեգործական հողերի) բնակելի կառուցապատման հողերի 100 տոկոսը՝ 51,22 հա, տնամերձ և այգեգործական հողերի 40 տոկոսը՝ 52,784 հա, հասարակական կառուցապատման և այլ հողեր՝ 68,91 հա և 60,39 հա, խառը կառուցապատման ու ընդհանուր օգտագործման հողերը՝ 10,29 հա և47,89 հա,

բ. արդյունաբերության, ընդերքօգտագործման և այլ արտադրական նշանակության օբյեկտների հողերի 100 տոկոսը՝ 1316,27 հա,

գ. էներգետիկայի, կապի, տրանսպորտի, կոմունալ ենթակառուցվածքների օբյեկտների հողերի 100 տոկոսը՝ 77,48 հա,

դ. հատուկ նշանակության հողերը՝ 0,48 հա

ե. պահուստային հողերի 100 տոկոսը՝ 0 հա.

2) բնածին, բուսականությունից զուրկ տարածքների (լճերի ու գետերի ափեր, ավազուտներ, մերկ ժայռեր և մայր ապառներ) ծածկույթը ներառում է հողային ֆոնդի՝

ա. գյուղատնտեսական նշանակության այլ հողատեսքերի 80 տոկոսը՝ 1088,856 հա,

բ. անտառային նշանակության այլ հողերի 80 տոկոսը՝ 104,656 հա,

գ. հատուկ պահպանվող տարածքների հողերը՝ 12,39 հա,

դ. ջրային հողերի 10 տոկոսը՝ 21,071 հա: